Diari Oficial de la Generalitat Valenciana


Sumari del DOGV 8313, del 08-06-2018 (2018/5180)

RESOLUCIÓ de 20 de març de 2018, del Servei Territorial d'Indústria i Energia de Castelló, per la qual s'atorga a Gas Natural Cegas, SA autorització administrativa, aprovació de projecte d'execució d'instal·lacions i declaració d'utilitat pública, de la xarxa de subministrament de gas natural a la pedania Carretera de l'Alcora, al terme municipal de Castelló de la Plana. Expedient CBREDE/2016/3/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8313

Data del DOGV
:   08-06-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/5180


Data del document
:   20-03-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Castelló de la Plana

RESOLUCIÓ de 20 de març de 2018, del Servei Territorial d'Indústria i Energia de Castelló, per la qual s'atorga a Gas Natural Cegas, SA autorització administrativa, aprovació de projecte d'execució d'instal·lacions i declaració d'utilitat pública, de la xarxa de subministrament de gas natural a la pedania Carretera de l'Alcora, al terme municipal de Castelló de la Plana. Expedient CBREDE/2016/3/12. [2018/5180]  
  
  
Presentada la sol·licitud d'aprovació de projecte d'execució d'instal·lacions i declaració d'utilitat pública, relativa a la instal·lació indicada i d'acord amb els següents:  
  
Fets  
Primer. Amb data 27 de desembre de 2016 es presenta davant d'aquest Servei Territorial d'Indústria i Energia, per part de Gas Natural Cegas, SA, sol·licitud d'aprovació de projecte d'execució d'instal·lacions i declaració d'utilitat pública, per a la xarxa de subministrament de gas natural a la pedania Carretera l'Alcora al terme municipal de Castelló de la Plana.  
Segon. Amb data 20 de desembre de 2016, es presenta la liquidació de la taxa corresponent.  
Tercer. Relatiu a la tramitació de les separates técniques als organimes afectats:  
Amb data 9 de gener de 2017, es remet al Ministeri de Foment, Servei de Carreteres de Castelló una separata tècnica en què se sol·licita el preceptiu informe condicionat de la instal·lació i aquest es reitera amb data 20 d'abril de 2017, i atés que no s'ha rebut contestació, entenem que no hi ha objecció al projecte una vegada transcorregut el termini pertinent.  
Amb data 9 de gener de 2017, es remet al Servei Territorial de Medi Ambient de Castelló, Secció Forestal, una separata tècnica en què se sol·licita el preceptiu informe condicionat de la instal·lació i aquest es reitera amb data 20 d'abril de 2017, i atés que no s'ha rebut contestació, entenem que no hi ha objecció al projecte una vegada transcorregut el termini pertinent.  
Amb data 31 de gener de 2017, es remet a Gas Natural Cegas, SA, un informe condicionat emés per Iberdrola Distribución Eléctrica, SAU, amb data 18 de gener de 2017, en què manifesta Gas Natural Cegas, SA la seua conformitat a aquest per mitjà de la comunicació presentada en aquest Servei Territorial el 5 d'abril de 2017.  
Amb data 9 de febrer de 2017, es remet a Gas Natural Cegas, SA, un informe condicionat emés per Telefónica de España, SAU, el 30 de gener de 2017, en què manifesta Gas Natural Cegas, SA la seua conformitat a aquest per mitjà de comunicació presentada en aquest Servei Territorial el 5 d'abril de 2017.  
Amb data 9 de febrer de 2017, es remet a Gas Natural Cegas, SA, un informe condicionat emés per la Confederació Hidrogràfica del Xúquer amb data 26 de gener de 2017, en què manifesta Gas Natural Cegas, SA la seua conformitat a aquest per mitjà de comunicació presentada en aquest Servei Territorial el 5 d'abril de 2017.  
Amb data 28 de febrer de 2017, es remet a Gas Natural Cegas, SA, un informe condicionat emés per l'Ajuntament de Castelló de la Plana 21 de febrer de 2017, en què manifesta Gas Natural Cegas, SA la seua conformitat a aquest per mitjà de comunicació presentada en aquest Servei Territorial el 5 d'abril de 2017.  
Amb data 23 de maig de 2017, es remet a Gas Natural Cegas, SA, un informe condicionat emés per Fomento Agrícola Castellonense, SA, en el dit informe sol·liciten l'aportació de plànol de traçat. Aquest es va remetre el 2 de juny de 2017 i es va reiterar el 9 de novembre de 2017, i atés que no s'ha rebut contestació, entenem que no hi ha objecció al projecte una vegada transcorregut el termini pertinent.  
Amb data 9 de juny de 2017, el Servei Territorial d'Obres Públiques de Castelló remet a Gas Natural Cegas, SA, un informe condicionat emés pel dit Servei l'1 de juny de 2017, en què manifesta Gas Natural Cegas, SA la seua conformitat a aquest per mitjà de comunicació presentada en aquest Servei Territorial el 27 de juny de 2017.  
  
Quart. Ha sigut realitzada la informació pública a què fan referència l'article 104 de la Llei 34/1998, de 7 d'octubre, del sector d'hidrocarburs, i els articles 78 i 96 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà dels anuncis corresponents, publicats en el Butlletí Oficial de la Província de Castelló, el 9 de maig de 2017; en el Diari Oficial de la Generalitat Valenciana, el 24 de maig de 2017, en el tauler d'anuncis de l'Ajuntament de Castelló de la Plana del 18 de gener al 15 de febrer de 2017 i en els diaris El Periódico Mediterráneo i Levante Mercantil Valenciano de Castellón l'11 de maig de 2017. No s'ha presentat cap al·legació durant el període d'informació pública de la sol·licitud presentada.  
Cinqué. Examinada la documentació aportada, amb data 20 de març de 2018, s'emet proposta de resolució favorable per la Secció d'Energia i Mines.  
  
Fonaments de dret  
Primer. Per aplicació del que disposa la Llei 34/1998, del sector d'hidrocarburs, el capítol V Distribució de combustibles gasosos per canalització del títol IV Ordenació del subministrament de combustibles gasosos per canalització. Considerant l'article 55, punt 1, apartat b, de la esmentada llei, les instal·lacions de distribució de gas natural requereixen l'autorització administrativa prèvia. Considerant lo dispost en l'article 73.7 de la citada Llei, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny, de 2003, sobre normes comunes per al mercat interior de gas natural, estableix que les autoritzacions de construcció i explotació d'instal·lacions de distribució hauran de ser atorgades preferentment a l'empresa distribuïdora de la zona.  
Segon. Considerant el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i, en particular, les seues instruccions tècniques complementàries ICG 01 Instal·lacions de distribució de combustibles gasosos per canalització i ICG 04 Plantes satèl·lit de gas natural liquat (GNL).  
  
Tercer. D'acord amb l'article 70.1.a del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la construcció, ampliació, modificació i explotació de les instal·lacions gasistes requereixen autorització administrativa.  
Quart. La instrucció i la resolució del present procediment administratiu correspon a la Generalitat Valenciana, concretament al Servei Territorial d'Indústria i Energia de Castelló, segons Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017), ja que la instal·lació objecte d'aquest està situada íntegrament en territori de la Comunitat Valenciana, i no està enquadrada en les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Aprovar el projecte d'execució d'instal·lacions. Les instal·lacions es realitzaran d'acord amb el projecte tècnic d'execució presentat en el Servei Territorial d'Indústria i Energia de Castelló, per a la instal·lació de la xarxa de distribució de gas natural a la pedania Carretera de l'Alcora al municipi de Castelló, amb les característiques següents:  
  
Estació regulació i mesurament MOP 16/MOP, de cabal nominal 1000 m³,(n)/h i elements auxiliars.  
  
Canalització de gas natural:  
Canonada MOP 16 bar:   
 Acer UNE-EN BHB 5142 4"x3,6 Gr L245 3PN 12 m  
 Total xarxa en MOP 16 bar 12 m  
  
  
Canonades MOP 4 bar:   
 Polietilé PE100 sdr 17,6-17 i Ø110 mm, 794 m  
 Polietilé PE100 sdr 17,6-17 i Ø90 mm, 649 m  
 Polietilé PE100 sdr 17,6-17 i Ø63 mm, 411 m  
 Total xarxa en MOP 4 bar 1854 m  
  
Pressupost: 117.849,42 euros  
  
La present autorització s'empara en el que disposen la Llei 34/1998, de 7 d'octubre, del sector d'hidrocarburs, modificada per la Llei 8/2015, de 21 de maig, el Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i el Reial decret 919/2006, de 28 de juliol, i quedarà sotmesa a les condicions que figuren a continuació:  
Gas Natural Cegas, SA constituirà en el termini d'un mes, a partir de la data de la notificació de la present resolució una garantia per valor de 2.356,98 euros, import del 2% del pressupost de la instal·lació que figura en l'expedient de sol·licitud, segons el que indica l'article 82 del Reial decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servei Territorial de Castelló de la Conselleria d'Hisenda i Administració Pública, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança es depositarà en el Servei Territorial d'Indústria i Energia de Castelló la carta de pagament resguard emesa per la Tresoreria del Servei Territorial de Castelló de la Conselleria d'Hisenda i Administració Pública. La fiança serà tornada al titular de la present autorització, amb la sol·licitud prèvia, una vegada que el Servei Territorial d'Indústria i Energia de Castelló formalitze l'acta de posada en marxa de les instal·lacions a què es refereix la present resolució i l'interessat justifique el compliment de les obligacions derivades de la present autorització.  
  
Gas Natural Cegas, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors amb relació al subministrament de la Llei 34/1998, de 7 d'octubre, del sector d'hidrocarburs, així com en el punt 3 de l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les connexions.  
  
Segon  
Declarar, en concret, la utilitat pública de la instal·lació de la xarxa de distribució de gas natural a la pedania Carretera l'Alcora al terme municipal de Castelló de la Plana, la qual cosa porta implícita la necessitat d'ocupació dels béns i drets afectats i implica la urgent ocupació d'aquests als efectes de l'article 52 de la Llei d'expropiació forçosa, de 16 de desembre, i es concreta en una afecció a les finques particulars, incloses en la relació annexa, amb l'abast i els efectes previstos en el títol V de la Llei 34/1998, de 7 d'octubre, del sector d'hidrocarburs i el títol IV del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
  
Relació de béns i drets afectats:  
  
Relació concreta i individualitzada de béns i drets afectats pel projecte:  
Projecte d'AA, AE d'instal·lacions i DUP de la xarxa per a subministrament de gas natural a la pedania Carretera de l'Alcora al terme municipal de Castelló de la Plana  
Abreviatures utilitzades: Pol.= Polígon; Parc.: Parcel·la; PO= Posició, Serv. ml: Servitud metres lineals; Serv. m²: Servitud metres quadrats; O.T. m²: Ocupació temporal metres quadrats; Exp. m²: Expropiació metres quadrats.  
  
  
Tercer  
Publicar i notificar la present resolució, d'acord amb el que estableix l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i comunicar que la publicació d'aquesta es realitzarà igualment als efectes que determina l'article 59.5 de la Llei 30/1992, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Indústria i Energia (c/ de la Democràcia, 77, ciutat administrativa 9 d'Octubre, torre 2, 46136 València) en el termini d'un mes, comptador a partir de l'endemà de la notificació de la present resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 20 de març de 2018.- El cap del Servei Territorial d'Indústria i Energia: Gerardo Nebot García.